
Óvodai és iskolai szociális segítők lehetőségei a hátrányos helyzetű és sajátos nevelési igényű gyermekek inkluzív nevelésében

Kulcsszavak: inkluzív nevelés, mesepedagógia, kisgyermekkor,
A Dolgozatom célja az, hogy egy korábban általam Dániában kipróbált módszert átültessek a magyarországi környezetbe. Erasmus félévem során a multikulturális nevelésről tanultam, és egy dél-dániai német kisebbségi iskolában volt lehetőségem a gyakorlatomat tölteni. A foglalkozás alap módszertanát a mesepedagógia eszköztára adta. Egy mesén keresztül lettek bemutatva különböző kommunikációs stílusok, lehetőségek, a kultúrákról való beszélgetés, és különböző feladatokon keresztül a gyermekek kipróbálhatták magukat, gyakorolhatták ezeket.
A Dolgozatomhoz a mesét átültettem magyar viszonylatba.
A vizsgálatomban használt módszer egy 3 alkalmas foglalkozás volt, melyet egy vidéki óvodában teszteltem. Ez tartalmaz egy feltáró és lezáró beszélgetést, ahol a gyermekek egészség és betegség tudatáról kérdeztem, valamint, hogy mennyire van tapasztalatuk testi és érzékszervi fogyatékossággal élő emberekkel, valamint magát a programot. A második alkalom, maga a fő módszer alkalmazása volt, amely egy mese Liliről és Tihamérről a két 6 éves, szintén óvodás gyermekről, valamint az ő két kutyusukról Eperkéről és Bolyhosról. Tihamér jellegzetessége, hogy színvak, Bolyhosnak pedig csak három lába van. Lili a mese végén szerez egy ideiglenes szemsérülést. A mese jellegzetessége, hogy magába foglal különböző interaktív feladatokat
Érdekelt, hogy a gyermekeknek milyen elképzeléseik vannak a betegség fogalommal kapcsolatosan; milyen szinten jelennek meg a gondolkodásukban a különböző egyéni tapasztalásaik fogyatékossággal élőkkel; a mese mennyire képes pozitív, befogadó irányba formálni az attitűdjüket. Hipotézisként azt fogalmaztam meg, hogy az szemléletformáló foglalkozás után a részt vevő gyermekek nyitottabbá válnak a mozgásszervi és érzékszervi fogyatékossággal élő kortársaikkal kapcsolatban.
Maga a kutatás a kevés elemszám miatt nem reprezentatív, viszont tendenciák láthatóak.
További célom ezzel az szemléletformáló mesepedagógia eszközzel, hogy egy olyan módszertani eszköztárat hozzak létre, amelyben egy komplex, egymásra épülő, több életkoron átívelő szemléletformáló programsorozatot fejlesszek ki. A mese szereplői, fogyatékosságaik, nehézségeik változtathatóak lesznek (példákkal, tanácsokkal segítve ezt), így a gyermekekkel foglalkozó pedagógusok a csoport igényei szerint formálhatják a mesét.




